Tirelo e ke ya baditšhaba ba ba nang le dikamano tsa leruri le moagi wa Aforika Borwa kgotsa moagi wa leruri wa Aforika Borwa.
Tlatsa diforomokopo tsa B1-947 le B1-29.
Dikamano tsa leruri tsa balekane ba ba tshwanang ka bong le ba ba sa tshwaneng ka bong di a amogelwa, fela go na le gore balekane ba ba neelwe setefikeiti sa lenyalo, balekane ba mothale oo ba kopiwa go neelana ka mabaka a a kgodisang a boipiletso ba go nna botlhe mo legaeng le le lengwe mme gape gore go na le kgolagano le tshegetsano ya madi ka go romela maikano.
Gore Lefapaha la Merero ya Selegae e neye balekane ba bona ba boditšhaba tumelelo ya bonno ba leruri ba moagi wa Aforika Borwa kgotsa ya moagi wa leruri, go tshwanetse go kgotsofatse gore go nnile le tumalano mo balekaneng ba ba mo kamanong.
Tumelelo ya boagi ba leruri e neelwa ka maemo a gore e tla fela fa, mo pakeng ya dingwaga di le pedi go tloga motsing wa letlha la go neetsweng tumelelo, kamano ga e sa le teng, kwa ntle fela ga loso.
Ke fela molekane wa lenyalo wa moditšhaba yo o ka dirang kopo ya maemo a, fa a nyalwa/nyala ke moagi kotsa moagi wa leruri.
O tshwanetse o bo o nyetswe/nyetse ke moagi wa Aforika Borwa kgotsa o le moagi wa leruri go ya ka molawana wa selegae kgotsa boagi mo pakeng ya dingwaga di le tlhano.
Ga go paka e e tsepameng e e tlhalosang nako ya tirelo.
Tirelo e ga e duelelwe.